Høgskulen i Volda

Høgskulen i Volda (HVO) er en norsk statlig høgskole som ble etablert 1. august 1994. Per 2020 har høyskolen omkring  studenter og 350 ansatte. HVO ble etablert som ledd i Høgskolereformen i 1994, da de to statlige høgskolene Møre og Romsdal distriktshøgskole Volda og Volda lærarhøgskole ble slått sammen. Den 1. august 2015 tiltrådte Johann Roppen som rektor ved HVO.

Høgskolen tilbyr fag- og profesjonsstudier innen lærerutdanning, humanistiske fag, mediefag og samfunnsfag. Disse kan tas i varierende lengder fra halvårsenheter til bachelorgrader, mastergrader og doktorgradsstudier, samt en rekke kurs-, etter- og videreutdanninger.

Avdelinger 
Høgskolens fire avdelinger:
 Kulturfag
 Mediefag 
 Humanistiske fag og lærarutdanning
 Samfunnsfag og historie

Høgskolen tilbyr internasjonalisering av studier, og studentene har mulighet for å ta deler av sin ordinære utdanning i utlandet ved et av høgskolens partneruniversitet.

Studentradioen «Knaggen» 
Studentradioen «Knaggen» er en studentradio-kanal som drives av studenter ved Høgskulen i Volda. Kanalen har eget studio ved høyskolen, og har sendinger på hverdager. Kanalen sender over internett.

Studentavisa «Peikestokken» 
«Peikestokken» er studentavisa ved høgskolen. Den gis ut tre ganger hvert semester, og skal avspeile studentlivet i Volda, samt dekke andre saker som er viktige for studentene. Alle studenter i Volda kan delta i driften av studentavisa. I 2017 bestod redaksjonen av ca. 70 medlemmer.

Peikestokken har også egen nettutgave.

Student-TV 
Volda student-TV er studentenes selvdrevne TV-kanal. Det er tre redaksjoner i student-tv. Kultur, sport&nyheter og underholdning. Videoen publiseres på Student-TVs egen youtube-side. De har ingen faste sendinger, men publiserer videoer hver tirsdag og torsdag i semesteret. Daglig leder for 2023 er Sander Garvik Kurseth.

Den Norske Dokumentarfilmfestivalen 

Den Norske Dokumentarfilmfestivalen startet i 1997 med nærmere to tusen besøkende, og er Norges eldste dokumentarfilmfestival. Filmene som vises er en blanding av studentproduksjoner og filmer skapt av profesjonelle filmskapere i Norge og utlandet. Hovedformålet med festivalen er filmvisninger, men man kan også møte andre filminteresserte studenter og etablerte filmfolk fra bransjen til sosiale og faglige aktiviteter. Blant annet ved de klassiske arrangementene «Pitchetevling», «Filmquiz» og «Laurdagsfesten».

Studenthuset Rokken 
Blei etablert av Studentsamskipnaden i Volda i 2005, som et tilbud for studentene ved høgskolen, og det har siden i stor grad vært drevet av studenter på frivilligt basis. Rokken har blitt til et viktig sosialt samlingssted for studentene på¨kveldstid, ved blant annet ved å arrangere kviss hver onsdag og open mic på torsdager. Rokken har også blitt blant de store konsertscenene i landet, og alle de store bandene i Norge har spilt her.

Studentlag 
Organisasjoner som har studentlag ved høgskulen i Volda er blant andre:
 Amnesty International
 Changemaker
 Den Norske Dokumentarfilmfestivalen
 Fellesorganisasjonen (FO)
 Høgskulekoret
 International Students Union (ISU)
 KRIK
 Natura
 Norsk kommunikasjonsforening
 Norsk Journalistlag
 Norsk Målungdom, studentmållag
 Pangaia
 Pedagogstudentene
 Press
 PR-studentane
 Pø om Pø - Designkollektivet
 RE:ACT
 Student-TV
 Symfoniorkesteret
 Volda studentidrettslag (VSI)
 Volda kristelige studentlag (VOKS)

Rektorer 
 2023-: 
 2015–2023: Johann Roppen 
 2011–2015: Per Halse
 2007–2011: Jørgen Amdam
 1997–2007: Gunnar Stave
 1994–1997: Sverre Måseidvåg

Volda lærarhøgskule 
 1990–1994: Sverre Måseidvåg 
 19??-?? Per Myklebust
 1946-1952: Erling Kristvik
 1873-1877: Wilhelm Bøckman

Se også 
 :Kategori:Alumni fra Høgskulen i Volda
 Studentsamskipnaden i Volda

Referanser

Eksterne lenker 
 
  Volda Studentradio
  Studentsamskipnaden i Volda

 
Statlige høgskoler i Norge
Utdanningsinstitusjoner etablert i 1994
Skoler i Volda